આ બાબતે આ વિસ્તારમાં રહેતા બકુલેશ શાહે મિડ-ડે LOCALને કહ્યું હતું કે ‘છેલ્લા ત્રણ-ચાર મહિનાથી માત્ર રસ્તા પર આવેલાં વૃક્ષો સડી રહ્યાં છે કે એમને સડાવવામાં આવી રહ્યાં છે એવો સવાલ થાય છે, કેમ કે અન્ય ગલીની અંદર આવેલાં વૃક્ષો સલામત છે અને રસ્તા પર આવેલાં વૃક્ષો સુકાઈને સડી રહ્યાં છે. આ સુકાયેલાં વૃક્ષોમાંથી દુર્ગંધ પણ આવી રહી છે જેને કારણે અમારે અહીં રહેવું મુશ્કેલ બની ગયું છે અને બીમારી ફેલાવાનો પણ ભય રહે છે. અમે સુધરાઈને અનેક ફરિયાદો કરી છતાં અમારી ફરિયાદોને હજી સુધી કાને ધરવામાં નથી આવી. સુસ્ત સુધરાઈ જાગે અને આ મૃતપ્રાય થઈ રહેલાં વૃક્ષોની યોગ્ય માવજત કરીને એને ફરી જીવિત કરી ‘સ્વચ્છ મુંબઈ હરિત મુંબઈ’ સ્લોગનને સાચા અર્થમાં પુરવાર કરે.